**Zmluva o PLNENÍ VYHRADENÝCH POVINNOSTÍ**

uzatvorená podľa ust. zák. č. 79/2015 Z.z. o odpadoch a o zmene a doplnení niektorých zákonov v znení neskorších predpisov a ust. § 269 ods.2 zák. č. 513/1991 Zb. Obchodný zákonník v znení neskorších predpisov platných v Slovenskej republike

**OZV: NATUR-PACK, a.s.**

so sídlom: Bajkalská 25,821 01 Bratislava

IČO: 35 979 798

DIČ: 2022130374

IČ DPH: SK2022130374

Bankové spojenie: Tatra banka, a.s.

č. účtu: 262 785 2644/1100

IBAN: SK26 1100 0000 0026 2785 2644

BIC – SWIFT kód: TATRSKBX

spoločnosť zapísaná v Obch. registri Okr. súdu BA I, odd.: Sa, vl. č. 3815/B

zastúpený: Ing. Vladimír Šinák, predseda predstavenstva

(ďalej len „organizácia zodpovednosti výrobcov“ alebo „OZV“)

**a**

**Objednávateľ:**

so sídlom:

IČO:

DIČ:

IČ DPH:

Bankové spojenie:

č. účtu:      /

IBAN:

BIC – SWIFT kód:

zapísaný v OR Okr. súdu      , odd.:      , vl. č.

alebo zapísaný na Okresnom úrade      , číslo ŽR

zastúpený:

(ďalej len „objednávateľ“)

uzatvárajú túto zmluvu o plnení vyhradených povinností:

Úvod

1. Objednávateľ je v zmysle § 42 ods. 14 zák. č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“) výrobcom prenosných batérii a akumulátorov (ďalej len „BaA“). Objednávateľ vyhlasuje, že sa na neho vzťahuje rozšírená zodpovednosť výrobcov a plnenie vyhradených povinností podľa § 27 ods. 3 zákona o odpadoch. Objednávateľ vyhlasuje, že v súlade s povinnosťami uvedenými v § 27 ods. 4 zákona o odpadoch je povinný zabezpečiť plnenie povinností uvedených v § 46 ods. 1 písm. a), b), c), d), e), zákona o odpadoch a má záujem o zabezpečenie ich plnenia prostredníctvom OZV na základe zmluvného vzťahu a v súlade s § 27 ods. 6 písm. b) zákona o odpadoch.
2. OZV je v zmysle ust. § 28 ods. 1 zákona o odpadoch organizáciou zodpovednosti výrobcov, ktorá v súlade s udelenou autorizáciou zabezpečuje systém združeného nakladania s použitými BaA a ktorá za podmienok dohodnutých v tejto zmluve zabezpečuje pre objednávateľa plnenie vyhradených povinností uvedených v bode 1. Úvod tejto zmluvy.
3. Vzájomné vzťahy OZV a objednávateľa sú vymedzené a riadia sa predovšetkým touto zmluvou a následne ustanoveniami zákona o odpadoch a ostatnými relevantnými právnymi predpismi platnými v Slovenskej republike. Pokiaľ nie je v zákone výslovne uvedené inak, práva a povinnosti, vyplývajúce pre zmluvné strany z príslušných právnych predpisov a neupravené touto zmluvou, zostávajú zachované a na základe tejto zmluvy neprechádzajú na inú osobu.
4. BaA sa na účely tejto zmluvy rozumejú batérie a akumulátory v takom istom zmysle, ako podľa zákona o odpadoch a ďalších právnych predpisov upravujúcich nakladanie s použitými BaA.

Predmet zmluvy

1. OZV sa, za podmienok dohodnutých v tejto zmluve a zákone o odpadoch, zaväzuje zabezpečiť pre objednávateľa:
   1. zber použitých prenosných BaA od konečných používateľov v každom okrese SR spätným zberom použítých prenosných batérií alebo zberom na zbernom mieste použitých BaA,
   2. zber všetkých použitých prenosných BaA odovzdaných na miestach podľa bodu 1.1 a ďalšie nakladanie s nimi,
   3. splnenie zberového podielu objednávateľa, ktorý zodpovedá cieľu zberu uvedenému v prílohe č. 3 zákona o odpadoch,
   4. spracovanie a recykláciu všetkých použitých prenosných BaA, ktorých zber je povinný zabezpečiť,
   5. spracovanie a recykláciu použitých prenosných BaA zozbieraných v SR nad súhrnný rozsah zberových povinností výrobcov prenosných BaA podľa bodu 1.3 a ohlásených koordinačnému centru, a to v rozsahu svojho trhového podielu,
   6. vedenie a uchovávanie evidencie o množstve vyrobených a dovezených BaA, o nakladaní s týmito BaA a s odpadom z týchto BaA a o plnení záväzných limitov pre zber a spracovanie použitých BaA v súlade ustanoveniami zákona o odpadoch,
   7. ohlasovanie údajov podľa predchádzajúcich bodov príslušným orgánom odpadového hospodárstva, ak tak stanovuje zákon o odpadoch alebo súvisiace vykonávacie predpisy,
   8. poskytovanie podpornej odbornej poradenskej činnosti v oblasti s použitými BaA.

OZV sa zaväzuje poskytovať pre objednávateľa služby uvedené v tomto bode v rozsahu informácií (podkladov) poskytnutých (doložených) objednávateľom.

1. Objednávateľ sa zaväzuje plniť záväzky podľa tejto zmluvy a zákona o odpadoch, najmä zaplatiť OZV dohodnutú odplatu.
2. OZV môže zabezpečením svojich povinností voči objednávateľovi poveriť aj tretie osoby. Pri zabezpečovaní plnenia povinností OZV podľa tejto zmluvy prostredníctvom tretích osôb je OZV povinná spolupracovať výlučne s takými tretími osobami, ktoré disponujú potrebnými povoleniami (autorizáciou na zber a spracovanie BaA), kapacitami, skúsenosťami, technickým a materiálnym vybavením, ktoré poskytujú odôvodnený predpoklad riadneho plnenia povinností tvoriacich predmet tejto zmluvy. V prípade porušenia povinnosti OZV podľa predchádzajúcej vety zodpovedá OZV za škodu v súlade s čl. II bod 6 tejto zmluvy.
3. OZV nezodpovedá za to množstvo vyzbieraných, zhodnotených a zrecyklovaných použitých BaA, ako aj za plnenie tých (vyhradených alebo iných) povinností, ktoré si objednávateľ zabezpečí sám, príp. prostredníctvom iných osôb.

Rozsah spolupráce a povinnosti OZV

1. OZV sa za podmienok dohodnutých v tejto zmluve zaväzuje poskytnúť objednávateľovi súčinnosť pri zápise objednávateľa do registra výrobcov vyhradených výrobkov vedenom Ministerstvom životného prostredia SR (ďalej len „Register výrobcov“) podľa ust. § 27 ods. 4 písm. a) v spojení s § 30 zákona o odpadoch a pri ohlasovaní zmien registrovaných údajov, ak ich objednávateľ preukázateľne oznámi OZV, v súlade s touto zmluvou.
2. OZV sa zaväzuje zabezpečiť pre objednávateľa plnenie povinností uvedených v čl. I. bode 1/1.1 až 1.7 v rozsahu stanovenom legislatívou platnou v čase trvania povinnosti objednávateľa. OZV sa zaväzuje objednávateľa informovať o výške jeho trhového podielu a/alebo zberového podielu určeného na základe osobitného predpisu pre príslušný kalendárny rok.
3. Pokiaľ osobitná legislatíva nestanoví inak, objednávateľ je na základe údajov poskytnutých OZV oprávnený podľa vlastného uváženia a možností zverejniť (napr. na svojej webovej stránke) údaje o plnení povinností podľa tejto zmluvy spolu s označením, že tieto povinnosti si plní prostredníctvom systému združeného nakladania s použitými BaA prevádzkovaného OZV. Za týmto účelom je objednávateľ, po dohode s OZV, oprávnený používať logo označujúce systém prevádzkovaný OZV. Podmienky použitia loga budú predmetom osobitného zmluvného dojednania.
4. OZV sa zaväzuje poskytovať objednávateľovi podpornú poradenskú činnosť podľa čl. I. bodu 1/1.8 v oblasti zákona o odpadoch, ktorá zahŕňa:

* bezplatné poradenstvo v oblasti zákona o odpadoch v rozsahu povinností podľa tejto zmluvy,
* sledovanie a včasné upozornenie objednávateľa na legislatívne zmeny v oblasti zákona   
  o odpadoch, ktoré majú súvis s touto zmluvou a ktoré sa môžu dotýkať činnosti objednávateľa podľa tejto zmluvy (BaA agenda),
* komunikáciu s Ministerstvom životného prostredia SR v oblasti zákona o odpadoch v rozsahu činností dohodnutých v tejto zmluve.

OZV sa taktiež zaväzuje poskytnúť operatívnu odbornú pomoc a súčinnosť v prípade kontrol zo strany orgánov štátneho dozoru v odpadovom hospodárstve (Slovenskej inšpekcie životného prostredia) u objednávateľa a denný telefonický a e-mailový help-desk.

Pokiaľ nebude OZV určené inak, odborná poradenská činnosť a pomoc resp. súčinnosť podľa tohto bodu je zahrnutá v odplate podľa čl. I. bod 2. zmluvy. OZV si vyhradzuje právo odmietnuť alebo spoplatniť poskytnutie odborného poradenstva, pokiaľ jeho zameranie alebo rozsah bude prevyšovať rozsah dojednaný v tejto zmluve.

1. OZV sa zaväzuje predkladať objednávateľovi hlásenie o plnení zákonných povinností v súlade s platnou legislatívou za predchádzajúci kalendárny rok, a to vždy do 31.3. nasledujúceho kalendárneho roka.
2. V prípade, ak bude objednávateľovi právoplatným rozhodnutím príslušného orgánu štátneho dozoru v odpadovom hospodárstve pre použité BaA uložená pokuta za nedostatky spôsobené konaním alebo nekonaním OZV, pokiaľ tieto nedostatky budú spočívať v porušení povinností OZV podľa tejto zmluvy a príslušných právnych predpisov a súčasne objednávateľ nebude v omeškaní s riadnym plnením všetkých povinností uložených touto zmluvou a/alebo príslušnými právnymi predpismi, má objednávateľ právo uplatniť si u OZV náhradu škody do výšky právoplatne uloženej pokuty a prípadných trov správneho konania. V prípade začatia správneho konania je objednávateľ povinný o takejto skutočnosti OZV bezodkladne informovať a pokiaľ o to OZV požiada, je objednávateľ povinný ustanoviť zástupcu na jeho zastupovanie v tejto veci, ktorého OZV určí. Ustanovený zástupca bude oprávnený zastupovať objednávateľa vo všetkých konaniach v takejto veci až do vyčerpania všetkých možných opravných prostriedkov. V prípade, ak OZV určí zástupcu, znáša náklady s ním spojené.
3. OZV je oprávnená vykonať u objednávateľa overenie správnosti poskytnutých údajov, a to kedykoľvek, keď o to OZV požiada. Objednávateľ je po doručení žiadosti OZV povinný poskytnúť všetku nevyhnutnú súčinnosť pre výkon činností podľa predchádzajúcej vety. Objednávateľ berie na vedomie, že OZV je v zmysle § 28 ods. 4 písm. j) zákona o odpadoch povinná prípadné zistené nedostatky ohlásiť Koordinačnému centru a Slovenskej inšpekcii životného prostredia.
4. OZV je tiež oprávnená na výkon všetkých činností, ktoré umožňuje vykonať alebo ktoré ukladá vykonať organizácii zodpovednosti výrobcov zákon o odpadoch.
5. OZV sa v zmysle čl, I. bod 1.1 zaväzuje poskytovať objednávateľovi zoznam zberných miest, ktoré môžu byť bezplatne využívané objednávateľom pre potreby realizácie práva spotrebiteľa bezplatne odovzdať použité BaA do systému spätného zberu.

Práva a povinnosti objednávateľa

1. Objednávateľ je povinný:
   1. viesť a uchovávať pravdivú a úplnú evidenciu o množstvách BaA podľa príslušných ustanovení zákona o odpadoch a vykonávacích predpisov;
   2. poskytovať OZV pravdivé a úplné údaje a informácie potrebné na plnenie povinností OZV a poskytovať potrebnú súčinnosť;
   3. bezodkladne (do 10 dní od vzniku zmeny) oznámiť OZV každú zmenu vo svojich identifikačných údajoch, právnom postavení či v predmete činnosti alebo BaA, pokiaľ to môže mať vplyv na riadne plnenie povinností OZV, ako aj zmeny zodpovedajúce zmenám v rozsahu údajov tvorených elektronickým formulárom pre Žiadosť o zápis do registra výrobcov batérií a akumulátorov, ktorý je prílohou č. 2 k vyhláške MŽP SR č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení n.p.;
   4. predložiť na vyžiadanie OZV doklady preukazujúce správnosť poskytnutých údajov o množstve BaA uvedených na trh Slovenskej republiky, a to do 30 dní od doručenia písomnej žiadosti OZV;
   5. dôsledne plniť povinnosti ustanovené zákonom o odpadoch a ostatnými právnymi predpismi, najmä pokiaľ ich plnenie môže mať vplyv na riadne plnenie povinnosti OZV;
   6. umožniť OZV výkon overenia správnosti poskytnutých údajov.
2. Objednávateľ je povinný poskytnúť OZV v štvrťročných termínoch podrobné, pravdivé a úplné informácie o množstve BaA, ktoré objednávateľ uviedol na trh v príslušnom štvrťroku podľa kategórií a množstva v kilogramoch, a to písomne podľa hlásenia uvedeného v príslušných prílohách tejto zmluvy, a to najneskôr do 10 dní nasledujúceho kalendárneho štvrťroku. Za obsah hlásenia podľa tohto bodu zodpovedá výlučne objednávateľ. Odoslaním hlásenia objednávateľ potvrdzuje správnosť a úplnosť údajov v ňom uvedených a tieto sa pre účely plnenia povinností OZV podľa tejto zmluvy považujú za konečné a záväzné. V prípade, ak objednávateľ uvedie v hlásení nesprávne údaje, je povinný bezodkladne vykonať nápravu zaslaním opravného hlásenia. Zmluvné strany sa výslovne dohodli, že zaslanie opravného hlásenia po uplynutí 30 dní od ukončenia kalendárneho štvrťroka, za ktorý sa hlásenie podáva, môže byť akceptovaný len po dohode s OZV a OZV v takomto prípade nie je povinná opravné hlásenie akceptovať (osobitne v prípade, ak na základe podaného hlásenia poskytla plnenie resp. zabezpečila plnenie vlastných povinností podľa tejto zmluvy).
3. Zmluvné strany sa dohodli, že na účely komunikácie v súvislosti s plnením tejto zmluvy, najmä plnenia povinností podľa bodu 2. tohto článku, budú komunikovať prednostne elektronicky, prostredníctvom portálu vytvoreného OZV. Objednávateľ na tento účel po uzavretí zmluvy obdrží prístupové meno a prístupové heslo, ktoré bude používať pri elektronickom zasielaní výkazov podľa bodu 2. tohto článku.
4. Výkazy podľa bodu 2. tohto článku opatrí objednávateľ svojimi identifikačnými údajmi a podpisom osoby, ktorú objednávateľ poveril plnením týchto povinností. Výkazy objednávateľ zasiela OZV elektronicky. Pri elektronickom zasielaní dokumentov (najmä výkazov) cez webový portál OZV sa podpis nevyžaduje. Za správnosť a úplnosť informácií poskytnutých OZV zodpovedá výlučne a bez akéhokoľvek obmedzenia objednávateľ.
5. Objednávateľ je oprávnený zverejňovať informácie o tom, že je účastníkom systému združeného nakladania s použitými BaA prevádzkovaného OZV a počas trvania tejto zmluvy používať za týmto účelom aj na svojich výrobkoch logo systému.
6. Objednávateľ je povinný oznámiť OZV každú zmenu v identifikačných údajoch, právnom postavení či v predmete činnosti alebo v druhu, zložení, množstve a vlastnostiach vyhradeného výrobku, a to do 10 dní od jej vzniku. V prípade, že objednávateľ neoznámi OZV zmenu uvedených údajov v lehote podľa predchádzajúcej vety, ide o porušenie zmluvy. OZV je v takom prípade povinná vykonať zmenu v Registri výrobcov do 15 dní odo dňa, kedy jej objednávateľ zmenu preukázateľne nahlási.
7. Objednávateľ je pri podpise zmluvy povinný OZV poskytnúť údaje uvedené v príslušnej prílohe tejto zmluvy týkajúce sa množstiev BaA uvedených na trh SR v predchádzajúcom kalendárnom roku a príslušnej prílohe tejto zmluvy obsahujúcej registračné údaje a tieto musia byť pravdivé a úplné ku dňu podpisu zmluvy. Objednávateľ je povinný poskytnuté údaje udržiavať platné a úplné počas celého trvania zmluvy a v prípade potreby ich aktualizovať v súlade s touto zmluvou.
8. Objednávateľ sa zaväzuje vystaviť OZV na jej požiadanie plnomocenstvo, pokiaľ to bude nevyhnutné a/alebo účelné pre riadne plnenie povinnosti OZV podľa tejto zmluvy.
9. Zmluvné strany berú na vedomie, že výlučne objednávateľ je zodpovedný za úplnosť a správnosť údajov poskytovaných OZV a OZV pri výkone činností podľa tejto zmluvy a zákona o odpadoch vychádza z údajov poskytnutých objednávateľom. S ohľadom na ustanovenie § 27 ods. 11 zákona o odpadoch, (uzatvorením zmluvy o plnení vyhradených povinností medzi výrobcom vyhradeného výrobku a príslušnou organizáciou zodpovednosti výrobcov prechádza zodpovednosť výrobcu vyhradeného výrobku za splnenie vyhradených povinností na tú organizáciu zodpovednosti výrobcov, okrem povinností podľa §27 odseku 4 písm. e), g) a l) zákona o odpadoch), objednávateľ vyhlasuje, že v prípade, ak na základe právoplatného rozhodnutia bude musieť OZV uhradiť akúkoľvek uloženú sankciu za porušenie povinnosti, ktorá na OZV prešla v súlade s uvedeným zákonným ustanovením a ktorej dôvodnosť bude spočívať v protiprávnom konaní objednávateľa a/alebo nedodržaní povinností objednávateľa i podľa tejto zmluvy, zákona o odpadoch alebo vykonávacích predpisov, zaväzuje sa objednávateľ na prvé požiadanie a bez akéhokoľvek obmedzenia uhradiť OZV vzniknutú škodu, a to do výšky právoplatne uloženej sankcie (pokuty) a prípadných trov správneho a súdneho konania, ktoré OZV vzniknú.

Odplata

1. Objednávateľ sa zaväzuje zaplatiť OZV odplatu za služby, ktoré si objednávateľ objedná u OZV zaslaním výkazu za príslušný štvrťrok. Doručenie výkazu sa považuje za záväznú objednávku s výnimkou prípadov dohodnutých v tejto zmluve (napr. čl. IV. bod 7.).Odplata sa vypočíta ako súčin množstva BaA uvedených na trh v príslušnom štvrťroku a sadzieb určených podľa príslušných príloh k tejto zmluve. Súčasťou vypočítanej odplaty na základe výkazu nie je daň z pridanej hodnoty. K vypočítanej odplate sa pripočíta DPH vo výške zodpovedajúcej sadzbe dane podľa príslušného platného právneho predpisu.
2. Ak rozsah povinností, ktoré musí OZV pre objednávateľa zabezpečiť, najmä rozsah povinností zabezpečiť zber a spracovanie použitých BaA určený zákonom o odpadoch na základe množstva BaA uvedených na trh v predchádzajúcom roku, bude podľa zákona o odpadoch a nadväzujúcich právnych predpisov podstatne väčší ako množstvo BaA uvedené objednávateľom na trh za príslušné obdobie, má OZV právo požiadať objednávateľa o zodpovedajúce zvýšenie platby podľa odseku 1 tohto článku. Ak objednávateľ požiadavku neakceptuje, má každá zmluvná strana právo odstúpiť od zmluvy.
3. Objednávateľ zaplatí OZV odplatu podľa bodu 1. tohto článku na základe faktúry vystavenej OZV. Faktúra je splatná do 14 dní odo dňa jej vystavenia objednávateľovi, a to prostredníctvom banky na účet OZV uvedený vo faktúre.
4. Ak faktúra OZV nemá predpísané náležitosti v zmysle príslušného zákona o DPH, alebo ak faktúra obsahuje nesprávne údaje, je objednávateľ oprávnený bez zbytočného odkladu vrátiť faktúru OZV s uvedením chýbajúcich náležitostí alebo vyznačením nesprávnych údajov. V prípade, že objednávateľ oprávnene vrátil faktúru, preruší sa lehota splatnosti a nová lehota splatnosti začne plynúť odo dňa doručenia opravenej faktúry objednávateľovi.
5. Peňažný záväzok objednávateľa zaplatiť OZV odplatu platený prostredníctvom banky je splnený pripísaním uhradenej sumy v plnej výške v prospech účtu OZV.
6. Ak sa objednávateľ dostane do omeškania so splnením svojho záväzku zaplatiť OZV odplatu podľa bodu 1. tohto článku, je OZV oprávnená uplatniť voči objednávateľovi úrok z omeškania vo výške 0,05% z dlžnej sumy za každý deň omeškania.
7. V prípade, že objednávateľ nezaplatí OZV odplatu v lehote splatnosti, zašle OZV objednávateľovi výzvu na jej úhradu. Ak odplata nebude uhradená v lehote do 30 dní od odoslania tejto výzvy objednávateľovi, nie je OZV povinná pokračovať v plnení tých činností, pri ktorých uzavretím tejto zmluvy nedošlo k prechodu zodpovednosti z objednávateľa (ako výrobcu vyhradeného výrobku) na OZV v súlade s § 27 ods. 11 zákona o odpadoch a súčasne OZV nie je v omeškaní s plnením týchto povinností, a to až do uplynutia 5 dní od úplného uhradenia dlžnej sumy. Postup OZV podľa predchádzajúcej vety sa nepovažuje za porušenie jej povinností vyplývajúcich z tejto zmluvy. Objednávateľ prehlasuje, že si je uvedených skutočnosti vedomý a berie na vedomie, že OZV nie je povinná ho o týchto skutočnostiach osobitne informovať. Objednávateľ berie na vedomie, že v prípade omeškania objednávateľa s úhradou záväzku v trvaní dlhšom ako 30 dní je OZV túto skutočnosť povinná ohlásiť Koordinačnému centru.
8. Zmluvné strany sa dohodli, že v prípade, ak odplata OZV podľa bodu 1. tohto článku nedosiahne v príslušnom štvrťroku sumu 25,- EUR bez DPH, vzniká OZV nárok na mimoriadnu odplatu vo výške 25,- EUR bez DPH, ktorá kryje vecné a administratívne náklady spojené s plnením existujúcich povinností OZV podľa tejto zmluvy.

Trvanie a zánik zmluvy

* + 1. Táto zmluva sa uzatvára na dobu určitú, a to po dobu trvania registrácie objednávateľa v registri výrobcov vyhradených výrobkov vedenom Ministerstvom Životného prostredia SR (ďalej len „Register výrobcov“), najmenej však na obdobie dvoch kalendárnych rokov. Zmluva nadobúda platnosť a účinnosť podpisom oboma stranami.
    2. Táto zmluva zanikne :
  1. písomnou dohodou zmluvných strán,
  2. výpoveďou zmluvy niektorou zo strán v súlade s bodom 3 tohto článku,
  3. písomným odstúpením od tejto zmluvy jednou zo zmluvných strán, ak druhá zmluvná strana poruší niektorú z povinností stanovených v tejto zmluve a nedôjde k náprave ani na základe písomnej výzvy s poskytnutím primeranej dodatočnej lehoty v dĺžke najmenej jedného mesiaca odo dňa doručenia výzvy, ak zmluva nestanovuje inú lehotu,
  4. písomným odstúpením OZV v prípade, ak:
     1. sa objednávateľ bude nachádzať v úpadku,
     2. bude objednávateľ v omeškaní s úhradou záväzku vyplývajúceho zo zmluvy v trvaní dlhšom ako 30 dní,
     3. bude objednávateľ vykonávať svoju činnosť v takom rozsahu, ktorý by pre OZV predstavoval odôvodnené riziko, že nebude môcť riadne a včas plniť svoje zmluvné záväzky voči zastúpeným výrobcom, najmä však ciele zberu a záväzné limity odpadového hospodárstva podľa zákona o odpadoch,
     4. bude OZV uložená sankcia podľa čl. III bod 9 tejto zmluvy.

Odstúpením od zmluvy sa zmluva neruší od počiatku, ale až odo dňa doručenia písomného odstúpenia druhej zmluvnej strane. Odstúpenie musí mať písomnú formu,  musí byť doručené druhej zmluvnej strane a musí v ňom byť uvedený dôvod odstúpenia.

* + 1. Objednávateľ je oprávnený vypovedať zmluvu za podmienok uvedených v § 27 ods. 14 a ods. 16 zákona o odpadoch. OZV je oprávnená vypovedať túto zmluvu i bez udania dôvodu k 31.12. kalendárneho roka s tým, že v takomto prípade musí byť výpoveď doručená objednávateľovi do 30.9. kalendárneho roka v ktorom má byť zmluvný vzťah ukončený.
    2. Ak nie je v zmluve výslovne uvedené inak, zánikom zmluvy nezaniká nárok na zaplatenie odplaty vrátane príslušenstva, pokiaľ tento nárok vznikol pred zánikom zmluvy. Zánikom zmluvy nezaniká ani nárok na náhradu škody, pokiaľ dôvody, ktoré viedli k vzniku škody vznikli za trvania zmluvy.
    3. V prípade zániku zmluvy z dôvodu zrušenia OZV je OZV povinná v lehote 90 dní vrátiť objednávateľovi finančné prostriedky uhradené v súlade s touto zmluvou za obdobie kalendárneho roka, v ktorom rozhodnutie o zrušení autorizácie nadobudlo právoplatnosť. Prostriedky sa vrátia bezhotovostne prevodom na účet určený objednávateľom.
    4. V prípade zániku zmluvy  je objednávateľ v zmysle § 30 ods. 6 zákona o odpadoch v lehote do 30 dní od platnosti zániku zmluvy povinný prostredníctvom informačného systému oznámiť Ministerstvu životného prostredia zmenu registrovaných údajov, ktoré uviedol v žiadosti o registráciu alebo jej prílohách a teda v tomto kontexte predovšetkým oznámiť Ministerstvu životného prostredia, že si povinnosti vyplývajúce z RZV nebude naďalej plniť prostredníctvom OZV NATUR-PACK, ale iným spôsobom.

Doručovanie písomností

1. Písomnosti sa doručujú na adresu sídla zmluvnej strany uvedenú na prvej strane tejto zmluvy alebo v prílohe tejto zmluvy obsahujúcej registračné údaje. Zmenu sídla je zmluvná strana, ktorej sa zmena týka, povinná bez zbytočného odkladu oznámiť druhej zmluvnej strane.
2. Písomnosť sa považuje za doručenú dňom jej skutočného doručenia alebo dňom uplynutia odbernej lehoty po jej uložení na príslušnej pošte.
3. Ak adresát odmietne prijať doručovanú písomnosť, považuje sa písomnosť za doručenú dňom, kedy bolo jej prijatie odmietnuté.
4. V prípade doručovania dokumentov súvisiacich s plnením zmluvy, okrem dokumentov týkajúcich sa jej zániku, je možné doručovanie i elektronicky prostredníctvom webového portálu  OZV, kedy sa písomnosť považuje za doručenú v momente jej odoslania. Pri elektronickom zasielaní výkazov sa považuje výkaz za doručený v momente jeho odoslania v dohodnutej forme podľa Čl. III. bod 2. až 4. prostredníctvom formuláru na webovom portáli internetového prezentačného systému spoločnosti NATUR-PACK, a.s. ([www.naturpack.sk](http://www.naturpack.sk)).
5. Zmluvné strany sa dohodli, že pre účely odstúpenia objednávateľa od zmluvy podľa čl. V bod 3. zmluvy sa za preukázateľné odoslanie výpovede bude výlučne považovať jej odoslanie formou doporučenej zásielky doručovanej v súlade s čl. VI bod 1. zmluvy. Objednávateľ na požiadanie poskytne OZV číslo zásielky.

Ďalšie dojednania

1. Všetky informácie, ktoré si zmluvné strany navzájom poskytnú v súvislosti s plnením dohodnutých záväzkov podľa tejto zmluvy sa považujú za dôverné a zmluvné strany sa zaväzujú, že ich neprezradia tretej osobe a ani ich nepoužijú v rozpore s ich účelom pre svoje potreby. Za dôverné informácie sa považuje aj obsah tejto zmluvy vrátane jej príloh.
2. Zmluvné strany sa zaväzujú, že si budú poskytovať potrebnú súčinnosť pri plnení dohodnutých záväzkov a navzájom si budú oznamovať všetky okolnosti a informácie, ktoré môžu mať vplyv na plnenie podmienok dohodnutých v tejto zmluve.
3. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu spôsobenú druhej zmluvnej strane, okrem preukázania, že porušenie povinností bolo spôsobené okolnosťami vylučujúcimi zodpovednosť.
4. Povinnosť mlčanlivosti podľa bodov 1. až 3. sa nevzťahuje na plnenie povinností uložených zákonom o odpadoch a ostatnými relevantnými právnymi predpismi.

Riešenie sporov

* + 1. Zmluvné strany sa zaväzujú riešiť prípadne spory predovšetkým dohodou strán. V prípade ak k dohode nedôjde, je ktorákoľvek strana (i bez súhlasu druhej strany) oprávnená obrátiť sa na:

1. všeobecný súd, ktorého právomoc je daná podľa príslušných procesných právnych predpisov, vzťahujúcich sa na predmet sporu,

alebo

1. všeobecný rozhodcovský súd podľa rozhodcovskej doložky uvedenej v bode 2. tohto článku.

Podaním návrhu na všeobecný súd rozhodcovská doložka podľa bodu 2. zaniká.

1. Všetky spory vyplývajúce z tejto zmluvy/dohody alebo súvisiace, vrátane mimozmluvných nárokov budú rozhodnuté pred Všeobecným Rozhodcovským súdom SR, Dunajská 8, 811 08 Bratislava, Slovenská republika, IČO: 51412772 s konečnou platnosťou jedným rozhodcom ustanoveným rozhodcovským súdom podľa vnútorných predpisov rozhodcovského súdu s možnosťou súdu v zmysle ust. § 22a ods. 1 zákona č. 244/2002 Z. z.

Súhlas so zasielaním elektronických faktúr

1. Objednávateľ podpisom tejto zmluvy potvrdzuje, že v súlade s ustanovením § 71 ods. 1 zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“) súhlasí so zasielaním elektronických faktúr OZV a súčasne potvrdzuje, že súhlasí s podmienkami ich zasielania uvedenými v bode 2. tohto článku.
2. Objednávateľ potvrdzuje, že súhlasí s nasledovnými podmienkami zasielania elektronických faktúr:
   1. elektronická faktúra je v zmysle § 71 ods. 1 zákona o DPH daňovým dokladom,
   2. vierohodnosť pôvodu a neporušenosť obsahu faktúry poslanej elektronicky musí byť zaručená kvalifikovaným elektronickým podpisom podľa zákona č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov,
   3. OZV sa zaväzuje elektronickú faktúru doručovať na kontaktný e-mail pre zasielanie elektronických faktúr uvedený v príslušnej prílohe tejto zmluvy obsahujúcej registračné údaje, pokiaľ objednávateľ preukázateľne neoznámi iný e-mail pre zasielanie elektronických faktúr v súlade s písm. e) tohto bodu,
   4. elektronická faktúra sa považuje za doručenú dňom odoslania,
   5. objednávateľ sa zaväzuje informovať OZV o akýchkoľvek zmenách, majúcich vplyv na zasielanie elektronických faktúr, najmä zmenu kontaktného e-mailu pre zasielanie elektronických faktúr,
   6. objednávateľ potvrdzuje, že má výlučný prístup ku kontaktnému e-mailu pre zasielanie elektronických faktúr, OZV nezodpovedá za akýkoľvek únik informácii z e-mailu objednávateľa,
   7. OZV nezodpovedá za poškodenie alebo neúplnosť údajov spôsobené poruchou počas doručovania prostredníctvom siete internet. OZV nezodpovedá za škody vzniknuté z dôvodu nekvalitného pripojenia objednávateľa do siete internet, alebo vzniknuté z dôvodu akejkoľvek nemožnosti objednávateľa pripojiť sa (získať prístup) do siete internet,
   8. v prípade nedoručenia elektronickej faktúry do 15 dní od skončenia kalendárneho štvrťroka sa objednávateľ zaväzuje bezodkladne o tejto skutočnosti informovať OZV prostredníctvom

e-mailovej adresy: [fakturacia@naturpack.sk](mailto:fakturacia@naturpack.sk). V prípade nesplnenia oznamovacej povinnosti podľa predchádzajúcej vety sa elektronická faktúra považuje za riadne doručenú a OZV nie je povinný jej odoslanie preukazovať,

* 1. objednávateľ je oprávnený odvolať tento súhlas písomným oznámením doručeným OZV. Odvolanie je účinné uplynutím kalendárneho štvrťroka nasledujúceho po kalendárnom štvrťroku, v ktorom bolo odvolanie súhlasu doručené.

Spoločné a záverečné ustanovenia

1. Zmena tejto zmluvy je možná len písomnou dohodou zmluvných strán formou dodatku podpísaného oboma zmluvnými stranami.
2. Vo veciach neupravených touto zmluvou sa zmluvný vzťah spravuje príslušnými ustanoveniami zákona o odpadoch, Obchodného zákonníka a prípadne ostatných právnych predpisov Slovenskej republiky.
3. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť a účinnosť ostatných ustanovení. Namiesto neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy. V prípade, ak niektoré ustanovenie zmluvy týkajúce sa práv a povinností ustanovených zákonom o odpadoch, bude alebo sa dostane do rozporu s kogentnou úpravou vyjadrenou v zákone o odpadoch (alebo vykonávacom predpise k tomuto zákonu), nebude mať táto skutočnosť vplyv na platnosť zmluvy, avšak pre úpravu zmluvného vzťahu v tejto časti bude rozhodujúca právna úprava vyjadrená v zákone o odpadoch (jeho vykonávacom predpise).
4. V prípade, ak sa po nadobudnutí účinnosti znenia tejto zmluvy ukáže potreba úpravy existujúcej prílohy, alebo vytvorenia novej prílohy tejto zmluvy, je strana, ktorá získa takúto vedomosť povinná bezodkladne druhú stranu na takúto skutočnosť upozorniť. OZV je povinná bezodkladne upraviť znenie prílohy resp. vytvoriť znenie novej prílohy a objednávateľ je povinný poskytnúť nevyhnutnú súčinnosť (ak to bude potrebné). Nové znenie vždy nahrádza staré znenie. Príloha sa stane súčasťou zmluvy jej doručením objednávateľovi. Postup podľa bodu 1. tohto článku sa neuplatní.
5. Táto zmluva je vyhotovená v dvoch rovnopisoch, jeden pre každú zmluvnú stranu. Neoddeliteľnou súčasťou tejto zmluvy sú prílohy, ktoré sú takto označené a sú vypracované v súlade s touto zmluvou.
6. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

V Bratislave, dňa:

OZV: Objednávateľ:

|  |  |
| --- | --- |
| NATUR-PACK, a.s.  zast.  Ing. Vladimír Šinák,  predseda predstavenstva | zast: |

|  |  |
| --- | --- |
|  | zast: |

**Príloha č. 1**

**SADZBY**

**Recyklačné poplatky za jednotlivé typy batérií a akumulátorov uvedených na trh**

***Sadzby platné od: 1.1.2023***

|  |  |
| --- | --- |
| **Typ BaA** | **Sadzby bez DPH**  **(€/kg)** |
| Prenosné batérie a akumulátory | 1,00 |

**Vstupné poplatky do systému: 0,00 €**

**Príloha č. 2**

**Informácie o Objednávateľovi**

**(vyplnenie prílohy je povinné – v prípade nevyplnenia nebude zmluva spracovaná)**

1. **V Registri výrobcov batérií a akumulátorov vedenom MŽP žiadam vykonať \*:**

Žiadosť o zápis do registra Žiadosť o zmenu údajov v registri

1. **Na trh uvádzam nasledovné typy batérií a akumulátorov \*:**

prenosné

1. **Je spoločnosť distribútorom batérií a akumulátorov priamo používateľovi?:\***

Spoločnosť prevádzkuje predajne Spoločnosť neprevádzkuje predajne

**Pozn.: V prípade, ak predajne prevádzkujete, pokračujte bodom č. 4 a 5. Ak predajne neprevádzkujete, pokračujte bodom č.6.**

1. **Ak je spoločnosť distribútorom BaA priamo používateľovi, má povinnosť informovať používateľa o možnosti spätného zberu použitých BaA. NATUR-PACK, a.s. poskytne spoločnosti nálepky na označenie predajného miesta.\***

|  |  |
| --- | --- |
| Spoločnosť má záujem o poskytnutie nálepky na označenie predajného miesta v počte       ks | Spoločnosť nemá záujem o poskytnutie nálepky na označenie predajného miesta |

1. **Ak je spoločnosť distribútorom BaA priamo používateľovi, NATUR-PACK, a.s. môže poskytnúť spoločnosti nádobu na použité BaA zo spätného zberu.\***

|  |  |
| --- | --- |
| Spoločnosť má záujem o poskytnutie nádoby na použité BaA zo spätného zberu(      ks) | Spoločnosť nemá záujem o poskytnutie nádoby na použité BaA zo spätného zberu |

1. **Kontaktná osoba pre zasielanie kvartálnych výkazov a pre komunikáciu so spoločnosťou NATUR-PACK, a.s.:**

Titul, meno a priezvisko:

Funkcia:

Telefónne číslo:

E-mail:

1. **Elektronická fakturácia:**

E-mail pre zasielanie elektronických faktúr:

1. **Všeobecné informácie o spoločnosti:**

Telefónne číslo:

Fax:

E-mail:

www stránka:

1. **Štatutárny orgán:**

Titul, meno a priezvisko:

Funkcia:

Adresa trvalého bydliska:

Pozn.: Ak v mene spoločnosti nekoná uvedený štatutárny zástupca samostatne, prosíme priložiť kópiu originálu výpisu z Obchodného registra.

1. **Zahraničná spoločnosť bez sídla alebo miesta podnikania na území SR je povinná ustanoviť splnomocneného zástupcu (právnická osoba/fyzická osoba - podnikateľ so sídlom alebo miestom podnikania na území SR):**

Identifikačné údaje splnomocneného zástupcu:

Obchodné meno:

Miesto podnikania/sídlo:

Tel.:

Email:

**Identifikačné údaje kontaktnej osoby splnomocneného zástupcu:**

Titul, meno a priezvisko:

Tel.:

Email:

Pozn.: **Objednávateľ vyplní len v prípade, ak nemá sídlo alebo miesto podnikania na území SR**. Pri ustanovení splnomocneného zástupcu je potrebné **priložiť kópiu Splnomocnenia**.

Pozn**.: Informačná povinnosť výrobcu BaA** podľa § 27 ods. 4 písm. d) zákona č. 79/2015 Z.z. o odpadoch a § 5 ods. 2 vyhlášky MŽP SR č. 373/2015 Z.z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov **sa plní prostredníctvom návodu na použitie alebo osobným poskytnutím informácie v mieste predaja** – na toto informovanie môžete **použiť informačný leták**, ktorý si môžete stiahnuť na <https://www.naturpack.sk/na-stiahnutie/dokumenty-verejnost/>

\* hodiace sa označte X

**Množstvá BaA uvedených na trh SR v predchádzajúcom kalendárnom roku Príloha č. 2-1**

**(vyplnenie prílohy je povinné – v prípade nevyplnenia nebude zmluva spracovaná)**

Spoločnosť:

Adresa:

IČO:

Kontaktná osoba:

Telefón:

E-mail:

**Rok:**

|  |  |
| --- | --- |
| BaA | Uvedené na trh (kg) |
| Prenosné |  |

pečiatka a podpis

**ŠTVRŤROČNÉ HLÁSENIE Príloha č. 3**

Hlásenie podávané za . kvartál roku

Spoločnosť:

Adresa:

IČO:

Kontaktná osoba:

Telefón:

E-mail:

|  |  |  |  |  |  |
| --- | --- | --- | --- | --- | --- |
| **BATÉRIE A AKUMULÁTORY** | ***Výroba***  (kg) | ***Dovoz***  (kg) | ***Vývoz***  (kg) | ***Spätný zber***  (kg) | ***Uvedené na trh\****  (kg) |
| PRENOSNÉ |  |  |  |  |  |
| AUTOMOBILOVÉ  1) |  |  |  |  |  |
| PRIEMYSELNÉ |  |  |  |  |  |

Poznámka: \* Výroba + Dovoz – Vývoz

1) neuvádzajú sa automobilové batérie a akumulátory, ktoré boli začlenené v motorových vozidlách kategórie M1, N1 a trojkolesových motorových vozidlách (okrem motorových trojkoliek)

pečiatka a podpis